
          PARLAMENTUL  ROMÂNIEI

                                               CAMERA  DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI 

	
	Nr. 4c-11/1459/2015
Bucureşti, 8 decembrie 2015
 Plx 818/2015



BIROULUI  PERMANENT

AL

CAMEREI DEPUTAŢILOR

  

Vă înaintăm, alăturat, RAPORTUL asupra propunerii legislative privind organizarea şi exercitarea profesiei de mediator, trimisă Comisiei juridice, de disciplină şi imunităţi cu adresa nr. Pl- x 818 din  16 noiembrie 2015 şi înregistrată cu nr. 4c-11/1459 din 17 noiembrie 2015.
     În raport cu obiectul şi conţinutul său, propunerea legislativă face parte din categoria legilor ordinare.
VICEPREŞEDINTE,
Ciprian Nicolae NICA



PARLAMENTUL  ROMÂNIEI

CAMERA DEPUTAŢILOR

	Comisia juridică, de  disciplină  şi imunităţi

	                                       Nr. 4c-11/1459/2015
                         Bucureşti, 8 decembrie 2015
                                                  Pl x 818/2015


                       RAPORT  
              asupra 
propunerii legislative privind organizarea şi exercitarea profesiei de mediator

  În conformitate cu prevederile art. 95  din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă privind organizarea şi exercitarea profesiei de mediator,  trimisă cu adresa nr. Pl x – nr. 561 din 16 noiembrie 2015 şi înregistrată cu nr. 4c-11/1459 din 17 noiembrie 2015.
 Potrivit prevederilor art. 75 din Constituţia României, republicată şi ale art. 95 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins inițiativa legislativă la data de 11 noiembrie 2015.

Consiliul Legislativ, prin avizul nr. 829 din 30 iulie 2015, a avizat favorabil iniţiativa legislativă.


Comisia pentru muncă și protecție socială a avizat negativ iniţiativa legislativă.

Propunerea legislativă are ca obiect de reglementare crearea cadrului legal privind medierea și organizarea profesiei de mediator.

 Membrii Comisiei juridice, de disciplină şi imunităţi au dezbătut propunerea legislativă în şedinţa din 8 decembrie 2015. 

 La dezbateri au fost prezenţi deputaţi, membri ai Comisiei juridice, de disciplină şi imunităţi, conform listei de prezenţă.

Cu ocazia dezbaterilor s-a constatat că legislaţia în domeniu este suficientă, clară şi acoperă situaţiile pe care iniţiativa legislativă doreşte să le reglementeze.

În urma dezbaterilor, membrii celor două Comisii au hotărât, cu unanimitate de voturi în Comisia juridică, de disciplină şi imunităţi, să propună plenului Camerei Deputaţilor respingerea propunerii legislative privind organizarea şi exercitarea profesiei de mediator.

În raport cu obiectul şi conţinutul reglementării, propunerea legislativă face parte din categoria legilor ordinare.

                  VICEPREŞEDINTE,                                                   SECRETAR,                                                   
                 Ciprian Nicolae NICA                                    Sorin Constantin STRAGEA
Consilier parlamentar, Alexandra Muşat                                                                                                                    

